**UTKAST TIL ARBEIDSPLAN FOR IKFF/WILPF NORGE 2018-2019 (LS/KN 19.1.2018)**

Arbeidsplanen gjelder for perioden fra landsmøtet 2018 til landsmøte 2019.

Det er en del fellestrekk – og felles tekst - i forhold til arbeidsplanene for de to siste landsmøteperiodene.

**1.UTGANGSPUNKT**

2017 var året da Nobels fredspris ble tildelt ICAN. WILPF har vært en meget nær samarbeidspartner for ICAN, så også vi har grunn til å være stolte. Tildelingen var en stor oppmuntring – som vi skal ta med oss i det videre arbeidet. ICAN-leder Beatrice Fihns appell om å stanse atomvåpengalskapen var det som fikk avslutte NRKs nyhetskavalkade for dette året.

Likevel er klimaet for fredssaken fortsatt vanskelig – slik det har vært i de siste landsmøteperiodene. Politikken i mange land, inkludert Norge, går mot alt det WILPF er for: fred, frihet, miljø og likestilling. Vi ser en negativ utvikling med økende militarisering, opprustning, fremmedfrykt. Regjeringen prioriterer ukritisk støtte til NATO og nå også muligens deltakelse i EUs forsvarssamarbeid.

Det har vært en økning i amerikanske baser i Norge, dels basen på Værnes og nye baser i Troms i tillegg til amerikansk bruk av Rygge flyplass. Vi ser også økt aggresjon mot Russland og langs den russiske grensen kombinert med stadig mer negativ politisk omtale av Russland i pressen og møter. I FN, avholdt Norge seg fra å stemme for forslaget om FN konferansen for forbud mot atomvåpen. Det markerer et alvorlig brudd med norsk atomvåpenpolitikk.

Krig, konflikt og miljøødeleggelser har ført til stort antall flyktninger fra Afrika og Asia – og kraftige begrensninger i mottak av flyktninger i Norge og mange andre land. Situasjonen for flyktninger er svært alvorlig, særlig for kvinnelige flyktninger -både under flukten, i flyktningeleirene og i deres nye land.

Samtidig kan denne negative utviklingen innebære en mulighet for at flere er villige til å engasjere seg.

**2. HOVEDPRIORITERINGER OG ARBEIDSFORMER**

**Hovedsaker**

* Omdisponering av ressurser fra militære formål til fred, miljø og utvikling.
* Fredskultur, fredsdepartement og Norden som fredssone, og fokus på årsaker til krig
* Arbeid mot atomvåpen, atomkraft, NATO, opprustning, våpensalg, militær forurensing, ressursmisbruk og andre virkninger av krig.
* Arbeid for å styrke FN slik at FN kan ivareta sine oppgaver for fredsbygging og konfliktforebygging.
* Samarbeid med de andre fredsorganisasjonene for å styrke fredsbevegelsen – og samarbeid med miljøbevegelsen og kvinnebevegelsen.
* Styrking av organisasjonen gjennom rekruttering og synliggjøring, blant annet gjennom økt bruk av sosiale media
* Synliggjøring og bedring av situasjonen for flyktninger, særlig kvinnelige flyktninger.

**Arbeidsformer**

Hovedarbeidsformene vil være økt samarbeid og samordning mellom de norske avdelingene, bl.a. gjennom felles markering av merkedager i gjennom møter, innlegg, innledere og materiell.

Viktige merkedager for flere av avdelingene kan være:

* Januar: Klimafestivalen
* 8 mars: Kvinnedagen
* 11 mars: Fukushimadagen
* April: Global Day of Action Against Military Spending
* 26. april: Tsjernobyldagen
* 1. mai: Arbeidets dag
* 8.mai: Fredsdagen
* 6.august: Hiroshimadagen
* 14.-19 August: Arendals-uken
* 21. september: Den internasjonale fredsdagen.
* 2. oktober: FNs internasjonale ikke-voldsdag
* 2. uke in oktober: arrangement mot militarisering av verdensrommet
* 24. oktober: FN dagen
* 6. november; FNs dag for å forhindre utnytting av miljøet i krig og væpnede konflikter
* 25. november- 10.12: Kampanjen mot vold mot kvinner
* 10.desember: Human Rights Day og utdelingen av Nobels fredspris

**3. AKTIVITETER**

**Landsstyremøter**

Det nye landsstyret må diskutere frekvens og form på landsstyremøtene, f.eks. en kombinasjon av fysiske møter, skype og email.

**Aktiviteter i Bergen**

* Stands
* Månedlig visning av Fredsfilm i samarbeid med Bergen offentlige bibliotek
* Månedsskiftet juli-august: sommersymposiet til Hardangerakademiet for fred, miljø og utvikling
* 2.oktober: Verdens ikkevoldsdag, markering av Gandhis bursdag.

**Aktiviteter i Florø**

* Månedlige møter med fredsfilm eller foredrag.

**Aktiviteter i Hedmark/ Oppland**

* Lørdagskafé/ stand i Hamar en lørdag i måneden i samarbeid med Bestemødre for fred.
* 16.mars. Åpen minikonferanse i forbindelse med landsmøtet på Hamar.  
  21.sept. Fredsfortellinger. Markering av den internasjonale fredsdagen.
* 22.-26.oktober: Samarbeid med kommune og andre organisasjoner om markering av FN-dagen og internasjonale dager i Hamar.
* Feb. 2019. Årsmøte. Åpen visning av fredsfilm. .   
  8.mars 2019. Samarbeid med andre organisasjoner om arrangement på kvinnedagen.

**Aktiviteter i Oslo**

* Aktiviteter i samarbeid med de andre fredsorganisasjonene, bl.a. Norges Fredsråd, Bestemødrene, Norges Fredslag og Nei til Atomvåpen.
* Løpende samarbeid med FOKUS og Forum for utvikling og miljø
* Samarbeid med FN-sambandet og UNESCO-kommisjonen, bl.a.om fredsundervisning og bærekraftsmålene.
* 11.april: Konsert i forbindelse med Russland-turen i mai
* 16. april Totalforsvarskonferansen 2018 om atomsikkerhet på Litteraturhuset i regi av Kvinners frivillige beredskap
* 21.-22. april: Nordisk IKFF møte. Vi prøver å inkludere noen yngre fra Oslo og omland og oppfordrer de nordiske seksjonene til å gjøre det samme . Felles tema: Forberedelser til WILPF internasjonale kongress og forholdet til Russland.
* 26. April: Tsjernobylmøte på Litteraturhuset med fokus på lagring av atomavfall i samarbeid med Natur og Ungdom, Naturvernforbundet og Nei til Atomvåpen
* 1 mai: 1 maitog
* 8.mai: Ta fredsdagen tilbake – i samarbeid med Norges Fredsråd
* 12.-14 oktober – globaliseringskonferansen .
* 15. oktober – 7. november: NATO-øvelsen Trident Juncture
* Januar 2019- klimafestivalen

**Aktiviteter i Sandnes**

* Møter og stands om fredskultur og fredsdepartement i samarbeid med Bestemødre for fred

**Aktiviteter i Stavanger**

- Stavanger IKFF deltar i komiteer for 8.mars og 25.november o.a. tilstellinger sammen med   
 Stavanger bibliotek og Sandnes IKFF.

**4. INTERNASJONALE AKTIVITETER**

**Internasjonale WILPF aktiviteter**

WILPF Norge er den norske seksjonen av Women’s International League for Peace and Freedom (WILPF).

En av de internasjonale visepresidentene, Margrethe Tingstad, er fra Norge, og den norske seksjonen kan bidra til subsidiering av de av hennes internasjonale møter som ikke subsidieres via WILPF internasjonalt.

Sammen med de andre vel 30 seksjonene er Norge representert i WILPF «International Bureau» (IB). IB-kontakter velges på landsmøtet. Møtene i IB er stort sett elektroniske,

WILPF Norge deltar også på møter for de europeiske WILPF-seksjonene. Det skal holdes et møte i Brussel 7-8 april som medfører kostnader til reise og opphold for både IB-representant og internasjonal visepresident.

**Internasjonal WILPF kongress**

WILPF avholder kongress hvert 3. år. Kongressen 2018 holdes i Accra i Ghana i tidspunktet 20.-24.august.

Det vil være flere samtaler om samarbeid mellom de europeiske seksjonene og IKFF er særlig opptatt av to mulige samarbeidsområder:

* Samarbeid om situasjonen for flyktningekvinner og de særlige utfordringene som kvinner møter i land i konflikt og krise, under flukten, i flyktningeleirene og som asylsøkere og flyktninger i sine nye land. .
* Samarbeid om utfordringene ved NATO-medlemskap, bl.a. militarisering og opprustning, NATOs holdning til atomvåpen, NATOS krigføring og manglende oppfølgning av 1325 og NATOS aggresjon mot Russland.

**Nordiske aktiviteter**

De nordiske seksjonene avholder et felles møte hvert år, møtene går på omgang mellom de nordiske seksjonene. Møtet 2018 blir i Oslo 21-22 april. Temaer er bl.a. NATO og WILPF-kongressen.

**Andre internasjonale aktiviteter**

15.-26 mai 2018: Fredsreise til Russland

**4. ORGANISASJON**

Totalt sett er situasjonen utfordrende. Medlemsantallet er lavt og muligheten for offentlig støtte usikre. Det betyr at vi er nødt til å diskutere nye måter å skaffe egenkapital for å sikre driften i framtiden.

**Nytt kontor**

De nye kontorlokalene åpner muligheter for økt samarbeid med Fredsrådet og fredsorganisasjonene.

**Rekruttering av nye medlemmer**

Vi ønsker å styrke organisasjonen vedr å rekruttere flere medlemmer, både eldre og yngre, for å styrke organisasjonen, men også fordi statsstøtten er basert på antall betalende medlemmer.

Vi ønsker å starte et eget nettverk for yngre medlemmer med kontakt med yngre medlemmer i de andre nordiske landene og nettverket «Young WILPF.»

**Kommunikasjon**

Nettsiden [www.ikff.no](http://www.ikff.no) og facebooksiden er våre viktigste kanaler for informasjon og kommunikasjon, i tillegg medlemsbladet ‘Fred og frihet’.

Fire nummer av medlemsbladet «Fred og frihet» vil bli utgitt i 2018. Nr 1,3 og 4 blir nyhetsbrev som sendes ut som vedlegg til e-post til alle som har dét, og som vanlig post til de andre.

Nummer 2 blir et temanummer om NATO.